kardosdrur/scandi-wiki huggingface dataset:
Werner Grundahl

Werner Grundahl Hansen (født 22. august 1914 i København, død 22. december 1952) var en dansk cykelrytter, der blev kåret til årets fund i dansk idræt 1933. Han var også fabrikant.

Werner Grundahl var en af Danmarks bedste cykelryttere i 1930'erne. Han blev landevejsrytter efter, at han i 1932 vandt De Unges Cykelløb og satte dansk rekord på 30 og 50 km. Han fik sit gennembrud som 18-årig i 1933, hvor han vandt Rudersdalløbet og fik en 3. plads i det nordiske mesterskab i Oslo, hvilket var stærkt medvirkende til at sikre ham titlen som "årets fund i dansk idræt". 1935 vandt han igen Rudersdalløbet, blev nummer 2 på NM individuelt og vinder i holdløbet. Han nåede samme år karrierens højdepunkt med en 3. plads ved amatørernes VM i Floreffe-Namur i Belgien.  

Werner Grundahl blev allerede professionel som 21-årig i november 1935 efter VM-bronzen. Allerede under sit andet år som professionel var han tæt på at blive Danmarks første professionelle verdensmester i landevejscykling, da han i Bern 1936 var i udbrud med franskmanden Antonin Magne. Men de danske cykelledere glemte at give Grundahl sin forplejningspose mod løbets slutning, og han mistede langsomt kræfterne og måtte slippe den senere vinder Magne og nøjes med en 5. plads. Han vandt Københavns 3. seksdagesløb i Forum 1936 med belgieren Albert Billiet og vandt på Ordrupbanen DM-sølv i 10 km.

I slutningen af 1930'erne blev der længere mellem topresultaterne. Han opnåede dog en 2. og en 3. plads på to etaper i Tyskland Rundt 1938. 1939 vandt han karrierens eneste Danmarksmesterskab, som kom i 5km forfølgelsesløb på bane. Han kørte som amatør for Amager BC og som professionel for belgiske Colin – Wolber (1936), danske Scott (1936), franske France Sport – Dunlop 1937-38 og tyske Diamant 1937-1938. 1935 og 1940 tilhørte han ikke noget hold. Han kørte sin sidste sæson i 1940.

Efter anden verdenskrig blev Werner Grundahl og hans familie beskyldt for unational virksomhed. Dette skyldtes, at familiens virksomhed Globus Cykler, på Roskildevej i Glostrup, under krigen havde været leverandør til tyskerne, og Globus blev derfor 6. juni 1944 saboteret af den danske modstandsbevægelse. Produktionen blev i september 1944 genoptaget på en virksomhed på Orlogsværftet.

Werner Grundahl begik selvmord den 22. december 1952, kun 38 år gammel.

Kilder
 [ Kirkegaards hjørne. Werner Grundahl]
 Werner Grundahl Hansen cykelsiderne.net

Mandlige cykelryttere fra Danmark
Personer fra København
Fabrikanter fra Danmark
Danmark under 2. verdenskrig
Årets fund i dansk idræt
Personer der har begået selvmord
Vindere af Københavns seksdagesløb
Globus Cykler

Globus Cykler var en cykelfabrik grundlagt af Werner Grundahl. Den lå ved Vestvolden på Roskildevej og hjørnet af Vibeholms Allé i Glostrup.

Under besættelsen begyndte fabrikken at fremstille dele til flyvemaskiner for værnemagten. Derfor blev den stærkt bevogtede fabrik den 6. juni 1944 saboteret af modstandsgruppen BOPA. BOPAs leder opfattede angrebet med 100 mand ved dagslys som det første regulære partisanangreb i Danmark. Lægen Erik Hagens omkom, som chauffør for en ’rekvireret’ rutebil på tilbageturen mod København skudt af vagtkorpset "Sommerkorpset", der bestod af tidligere østfrontfrivillige nazister.

Produktionen blev i september 1944 genoptaget på en virksomhed på Orlogsværftet.

Kilder 
 Omtale hos Forstadsmuseet

Referencer 

Lokaliteter i Danmark i 2. verdenskrig
Køretøjsproducenter i Danmark
Glostrup
Leo Cortsen

Leo Cortsen (født 13. juli 1930 i Brabrand. Død 23. maj 2007. Begravet på Åbyhøj Kirkegård) var en dansk bryder fra Thrott i Åbyhøj. Årets fund i dansk idræt 1949.

Leo Cortsen vandt i 1949 sit første danske mesterskab i en alder af kun 17 år og blev kåret som ”Årets Fund” i dansk idræt af Politiken. 1949 og 1950 blev han både jydsk-og dansk mester i fluevægt. Han gik derefter op i bantamvægt, en vægtklasse som han vandt det danske mesterskab i; 1953, 1954, 1956 og 1959.

I 1952 besejrede Leo Cortsen mesteren Eigil Johansen (13 gange dansk mester), og havde en uafgjort match mod europamesteren Ferdinand Schmidt fra Tyskland. Han blev derfor af DOK udtaget til OL i Helsinki, hvor han i sin første kamp blev skadet i højre arm, men på trods af dette gik han i begge sine kampe tiden ud (15 min.), men tabte kampene 1-2 og sluttede uden at blive placeret.

Leo Cortsen arbejdede som tekniker ved Fysiologisk Institut på Aarhus Universitet.

Eksterne henvisninger 
 

Olympiske brydere fra Danmark
Brydere fra Danmark
Personer fra Aarhus
Årets fund i dansk idræt
Erich Priebke

Erich Priebke (29. juli 1913 ved Hennigsdorf, Brandenburg, Tyskland - 11. oktober 2013 i Rom, Italien) var en tysk SS Hauptsturmführer, kendt som Slagteren fra Adreatinergrotterne. Han er anklaget for massakren ved Ardentinerhulerne uden for Rom i Italien i marts 1944. Her blev 335 civile – heraf 75 jøder – dræbt som hævn for italienske partisaners drab på 33 tyske soldater.

Priebke var også anklaget for transporten af 6000-7000 jøder fra Italien til Auschwitz og tortur af politiske fanger.

Efter Anden verdenskrig 

Efter Tysklands kapitulation i 1945 flygtede han til Sydamerika og levede i over 50 år i Argentina.

50 år efter massakren blev Priebke opsøgt af en journalist fra ABC News og svarede åbent på spørgsmål om massakren. Det skabte harme blandt dem, som huskede forbrydelsen, og medførte et retsligt efterspil. Priebke blev udleveret til Italien.

Han sad 15 år i husarrest i Italien og ankede en dom på livsvarigt fængsel for krigsforbrydelser.

Erich Priebke døde af naturlige årsager den 11. oktober 2013. Priebkes kone er begravet i Argentina, men landet nægtede at tage imod liget af Priebke, således at han ikke kunne blive begravet ved siden af sin kone.

Referencer 

SS-officerer
Krigsforbrydere
Personer fra Tyskland
Hundredårige
Josias von Heeringen

Josias von Heeringen (9. marts 1850 i Kassel – 9. oktober 1926 i Berlin) var tysk general på Vestfronten under første verdenskrig og krigsminister i Preussen fra 1909 til 1913.

Heeringen blev officer i 1867 og blev hårdt skadet under den tysk-franske krig 1870-1871. Han fik i 1895 kommandoen over det 117. infanteriregiment, blev generalmajor og afdelingschef i krigsministeriet i 1898, generalløjtnant i 1901, øverstkommanderende for 22. division i 1903 og, med general grad øverstkommanderende for 2. armekorps i 1906.

Mellem 1909 til 1913 var Heeringen krigsminister i Preussen. Da første verdenskrig brød ud fik han kommandoen over 7. arme, som fik til opgave at forsvare Alsace-Lorraine grænsen. I oktober blev hans arme flyttet til den franske front og sat ind mellem 1. og 3. arme. I august 1916 blev han forflyttet til kystforsvaret ved Østersøen. I november 1918 forlod han militæret.

Krigsministre fra Preussen
Adel fra Tyskland
Generaler fra Tyskland
Tysklands militære personel i 1. verdenskrig
Generaler fra Preussen
Tyskere i 1800-tallet
Tyskere i 1900-tallet
Jesper W. Nielsen

Jesper Westerlin Nielsen (født 15. august 1962) er en dansk film- og tv-instruktør, manuskriptforfatter og uddannet filmklipper. Han er kendt for filmen Okay og tv-julekalenderen Pagten.

Filmografi

Spillefilm 
 1989 - Retfærdighedens rytter
 1992 - Hjerter i slør
 1996 - Buldermanden
 1997 - Den sidste viking
 1997 - Lykkefanten
 1998 - Forbudt for børn
 2002 - Okay
 2003 - Manden bag døren
 2005 - Store planer
 2008 - I et spejl i en gåde
 2016 - Der kommer en dag

Kortfilm 
 1987 - Ligusterkrigeren
 1995 - Buldermanden
 1997 - Ogginoggen

Tv 
 2009 - Pagten
 2012 - Lykke
 2011 - Borgen

Kilder

Eksterne henvisninger 
 

Filminstruktører fra Danmark
Manuskriptforfattere fra Danmark
Filmklippere fra Danmark
Dansksprogede forfattere fra Danmark
Personer i Kraks Blå Bog
A.R. Rahman

A.R. Rahman (født 6. januar 1966 som A. S. Dileep Kumar) er en filmkomponist fra Indien. Han er kendt for at stå bag soundtracket til Danny Boyle-filmene Slumdog Millionaire og 127 Hours.

Diskografi 
 Fire(film)soundtrack (1996)
 Vande mataram (1997)
 Between heaven and earth (2004)
 Water (2005)
 Slumdog Millionaire (2008)
 127 Hours (2010)

Eksterne henvisninger 
 

Musikere fra Indien
Touch And Go

Touch and Go er en britisk jazz-pop gruppe. Gruppen havde i slutningen af 1990'erne en række hits, herunder "Would You...?", "Straight... to Number One", "So Hot" og "Tango in Harlem".

Sangen "Would You ...?" blev gruppens gennembrud i store dele af Europa. Sangen eneste tekst var en markant sampling af en kvindestemme, der sagde "I've noticed you around / I find you very attractive / Would you go to bed with me?". Sangen blev nr. 3 på hitlisten i Storbritannien, og blev ligeledes et hit andre steder i Europa, særlig i Østeuropa, hvor gruppen turnerede intensivt med op til 50 koncerter om året i bl.a. Rusland. Sangen blev opnåede en placering som nr. 13 på danske hitlister. Sangen blev benyttet i tv-serier og er blevet samplet til brug i reklamer for bl.a. San Pellegrino, Carlsberg og Nokia.

Sangen "Straight... to Number One" blev også benyttet i reklamer, bl.a. for Apple Computer's iTunes.

Udgivelser

Album 
 I Find You Very Attractive (1999)

Singler 
 "Would You...?" (1998)
 "Straight... to Number One" (1999)
 "So Hot" (2000)
 "Tango in Harlem" (2001)

Noter

Eksterne henvisninger 
 
 

Musikgrupper fra Storbritannien
Musikgrupper fra 1998
The Bucketheads

The Bucketheads er en Dance/House-producere fra USA.

Producerteamet tæller medlemmerne Kenny "Dope" Gonzalez, Lil Louie Vega & Todd Terry

Diskografi 
 All in the mind (1995)

Musikgrupper fra USA
Bahnhof

Bahnhof er en Rock-gruppe fra Danmark.

Diskografi 
 Reverse (2007)
 Black Circus (2010)

Musikgrupper fra Danmark
Musikgrupper fra 2007
Marybell Katastrophy

Marybell Katastrophy er en musikgruppe fra Danmark dannet i 2006.

Baggrund 
Bandet modtog i 2009 en Steppeulv som "Årets Orkester".

Diskografi 
 This Is The One (EP, 2007)
 You Are The Two (EP, 2008)
 The More (Album, 2008)
 Amygdala (Album, 2011)

Eksterne henvisninger 
 

Musikgrupper fra Danmark
Musikgrupper fra 2006
The Pharcyde

The Pharcyde er en hiphopgruppe fra Californien, USA. Gruppen fik i 1992 et gennembrud med hittet "Passin' Me By".

Diskografi 
 Bizarre ride II the pharcyde (1992)
 Labcabincalifornia (1995)
 Plain rap (2000)

Eksterne henvisninger 
 

Musikgrupper fra USA
Bill Withers

William Harrison, Jr. (født 4. juli 1938 i Slab Fork, West Virginia, død 30. marts 2020), bedre kendt som Bill Withers, var en Soul-sanger/songwriter fra USA.

Han var bl.a. kendt for numrene "Lean on Me", "Ain't No Sunshine," "Use Me," "Just the Two of Us", "Lovely Day," og "Grandma's Hands".

Han var specielt aktiv i perioden 1967-1985.

Withers døde den 30. marts 2020, 81 år gammel.

Diskografi 
 Just As I Am (1971)
 Still Bill (1972)
Bill Withers Live at Carnegie Hall (1973)
 'Justments (1974)
 Making Music (1975)
 Naked & Warm (1976)
 Menagerie (1977)
'Bout Love (1978)
 Watching You Watching Me (1985)
 Still Bill (+ bonus tracks) (2003)
 Menagerie (+ bonus tracks) (2003)

Referencer 

Musikere fra USA
Stealers Wheel

Stealers Wheel var en skotsk folk rock/rockgruppe, der blev dannet i 1972 i Paisley, Skotland, af de tidligere skolekammerater Joe Egan og Gerry Rafferty. Deres bedst kendte hit er "Stuck in the Middle with You". Gruppen gik fra hinanden i 1975 og blev gendannet kort i 2008.

Diskografi

Album

Singler

Referencer

Eksterne henvisninger 

 

Musikgrupper fra Storbritannien
Etableret i 1972
Monica Grenness

Monica Grenness (19. februar 1910-?) var en meget alsidig idrætskvinde som vandt det danske mesterskab i hockey som medlem af Københavns Hockeyklub 1926, 1927 og 1928. Københavnsmester i håndbold 1932 med KI. Dansk mester i alpinkombination styrtløb/slalom 1940, Københavnsmester i langrend 1941. Hun var også en af Danmarks bedste orienterigsløbere. Bestyelsesmedlem i Dansk Skiforbund 1940-1941

Monica Grenness var gift med orienteringsløberen Thorbjørn Grenness.

Kilder 
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944

Eksterne henvisninger 

Håndboldspillere fra Danmark
Alpine skiløbere fra Danmark
Orienteringsløbere fra Danmark
Hockeyspillere fra Danmark
Eva & The Heartmaker

Eva & The Heartmaker er en pop duo fra Norge.

Medlemmer:

Eva Weel Skram og Thomas Stenersen

Diskografi 
 Behind golden frames (2006)
 Lets Keep This Up Forever (2009)
 Dominoes (2011)
 Traces of You (2013)

Musikgrupper fra Norge

nn:Eva Weel Skram
no:Eva Weel Skram
Eliza Doolittle

Eliza Doolittle (født Eliza Sophie Caird  15. april 1988 i Westminster, London) er en britisk pop-sangerinde og tidligere barneskuespiller.

Liv og karriere 
Doolittle blev født i Westminster, London. Som barn gik hun på pigeskolen Channing School for Girls in Highgate Village, North London. Hun er datter af instruktøren John Caird og sangerinden Frances Ruffelle, barnebarn af Sylvia Young, og har kommet sammen med rapperen Oliver Phipps (bedre kendt som Monster Under The Bed) fra hiphop-gruppen Children of the Damned.

Blandt hendes optrædender i musicals er RSC-versionerne af Den hemmelige have (2000) og Les Miserables (1996).

Diskografi 
 2009: Eliza Doolittle (ep)
 2010: Eliza Doolittle

Referencer

Eksterne henvisninger 

 
 

Musikere fra Storbritannien
Banat-republikken

Banat-republikken var en kortlivet republik i Banatet. Republikken eksisterede i et par uger i 1918 efter Centralmagternes sammenbrud, men i 1919 blev området delt mellem Rumænien, der fik de østlige ⅔ og Jugoslavien, der fik den vestlige ⅓.

Geografi 
Banat er en del af den store Pannoniske slette og består af frugtbart agerland med bjergland i øst. Grænserne er Donau i syd, Tisza i vest, Mureş i nord, og Karpaterne i øst.

Historie 
Oprindelig var området en del af kongeriget Ungarn. Efter Slaget ved Mohács faldt Banat til Det Osmanniske Rige. Banat var generobret af Habsburgerne omkring 1700 og blev kaldt "Banat af Timişoara" mellem 1718 og 1778. Det blev derefter delt i tre grevskaber.

Før 1. verdenskrig havde området en meget blandet befolkning af rumænere, ungarere, serbere og tyskere – de sidstnævnte blev kaldt "svabere" for at skelne dem fra de tysk-talende lutherske "saksere" af nærliggende Transsylvanien. Efter 1. verdenskrig var der en uafhængig "Banat Republik" i et par uger efter Centralmagternes sammenbrud, men i 1919 blev området delt mellem Rumænien, der fik de østlige ⅔ og Jugoslavien, der fik den vestlige ⅓.

Den jugoslaviske – nu serbiske – del blev indlemmet i Vojvodina og nutidags hentyder "Banat" næsten altid kun til den rumænske del, som er delt i distrikterne Timiş og Caraş-Severin. Ordet "Banat" betyder "område, som regeres af en ban".

Forhenværende lande på Balkan
John Tomlinson (bas)

Sir John Rowland Tomlinson CBE (født 22. september 1946 i Accrington, England) er en engelsk bas. 

Tomlinson studerede på Royal Northern College of Music og med Otakar Kraus. Han synger regelmæssigt på Royal Opera House og English National Opera og har optrådt med alle de store britiske operakompagnier. Han har sunget ved Bayreuther Festspiele i Tyskland hvert år fra 1988 til 2004 som Wotan, der Wanderer, König Marke, Titurel, Gurnemanz, Hagen og hollænderen. I 2008 sang han titelrollen i Harrison Birtwistles opera The Minotaur ved urpremieren på Royal Opera House.

Han blev Commander of the British Empire (CBE) i 1997 for sin indsats for musik og slået til ridder i 2005.

Eksterne henvisninger 
 Officiel hjemmeside

Operasangere
Musikere fra England
Personer tildelt Commander of the Order of the British Empire
Robert Hale

Robert Hale (født 22. august 1933, død 23. august 2023) var en amerikansk basbaryton.

Hale optrådte med mange førende operakompagnier, bl.a. Metropolitan Opera, Deutsche Oper Berlin, Royal Opera House, Teatro alla Scala, Wiener Staatsoper, Gran Teatre del Liceu, Théâtre du Châtelet, Bayerische Staatsoper, Hamburgische Staatsoper, San Francisco Opera, Den Kongelige Danske Opera, Den Finske National Opera, Sydney Opera, Teatro Colón og Bolsjojteatret i Moskva.

Hans signaturrolle var Wotan / der Wanderer i Wagners Der Ring des Nibelungen. Han er også kendt for titelrollen i Der fliegende Holländer, for hvilken han modtog den russiske pris "Den Gyldne Maske" i 2005.

Robert Hale var i mange år gift med den danske sopran Inga Nielsen.

Referencer 

Operasangere fra USA
Jephtas Gelübde

Jephtas Gelübde (Jeftas løfte) er Giacomo Meyerbeers første opera. Librettoen, der er baseret på den bibelske historie om Jephtha, er skrevet af Aloys Schreiber. Den første opførelse fandt sted på Hoftheater i München den 23. december 1812.

Roller

Baggrund 
Meyerbeer skrev Jephtas Gelübde, mens han studerede hos Abt Vogler (og mens han stadig var kendt som Jakob i stedet for fornavnet Giacomo, som han først tog efter sine studier i Italien). Han afsluttede partituret i Würzburg i april 1812, idet han skrev ouverturen til sidst. Mens Meyerbeer reviderede partituret i juni og juli, var han allerede begyndt at skrive sin anden opera, Wirth und Gast.

Prøverne på operaen begyndte i november 1812, men Meyerbeer var ikke tilfreds. Operaen nåede dog at spille tre gange og fik en rimelig succes med en del applaus, selv om komponisten mente, at Lanius, som Jeptha, var meget mådelig.

To manuskripter af partituret er overleveret, det ene er i British Library i London, det andet i Bruxelles.

Noter

Referencer 
 F. Heidlberger: Jepthas Gelübde, in Meyerbeer und das Europäische Musiktheater, red. Dohring og Jacobshagen, Laaber, 1998 
 G. Meyerbeer: Diaries, bind 1, oversat og udgivet af Robert Letellier, Associated University Press, 1999. 
 R. Zimmermann: Meyerbeer, Berlin 1998 

Operaer af Giacomo Meyerbeer
Margherita d'Anjou

Margherita d'Anjou er en opera med betegnelsen melodramma semiseria i to akter af Giacomo Meyerbeer. Den italienske libretto var af Felice Romani efter en tekst af René Charles Guilbert de Pixérécourt. Operaen er den fjerde af Meyerbeers italienske operaer og hans første rigtige succes.

Opførelseshistorie 
Margherita d'Anjou fik urpremiere på Teatro alla Scala i Milano den 14. november 1820. Den blev en succes og herefter opført i hele Europa på italiensk, fransk og tysk. Den franske version, der fik premiere på Théâtre de l'Odéon i Paris den 3. november 1826 er en større revision og tilsat musik fra andre værker af komponisten. Værket har i moderne tid kunnet høres ved en koncertopførelse i Royal Festival Hall i London i november 2002.

Roller

Diskografi 
Der findes en optagelse af operaen fra 2002, udgivet af Opera Rara: ORC 25.

Kilder 
 Amadeus Almanac
 Side med baggrundsinformation i forbindelse med opførelsen i London i 2002 

Operaer af Giacomo Meyerbeer
L'esule di Granata

L'esule di Granata er en opera i to akter af Giacomo Meyerbeer. Den italienske libretto er af Felice Romani og baseret på rivaliseringen mellem fraktionerne Zegridi og Abenceraggi i kongeriget Granadas sidste tid. L'esule di Granata er den femte af Meyerbeers italienske operaer, men nåede kun tre iscenesættelser i det 19. århundrede.

Opførelseshistorie 
Urpremieren fandt sted på Teatro alla Scala i Milano den 12. marts 1822. Operaen er blevet iscenesat to gange derefter, den ene gang på La Pergola i Firenze i 1826, den anden gang i London i 1829. En planlagt opførelse i Paris i 1828 blev opgivet.

Roller

Diskografi 
Der findes et større uddrag af operaen (Opera Rara).

Noter 

Operaer af Giacomo Meyerbeer
L'étoile du Nord

L'Etoile du Nord er en opéra comique i tre akter af Giacomo Meyerbeer til en fransk libretto af Eugène Scribe.

Meget af indholdet stammer fra Meyerbeers tidligere syngespil Ein Feldlager in Schlesien fra 1844, men der er også nogle væsentlige forskelle, hvoraf den vigtigste måske er, at Peter den Store i modsætning til syngespillets Frederik den Store deltager i handlingen.

Opførelseshistorie 

L'Etoile du Nord blev uropført i Salle Favart på Opéra-Comique i Paris den 16. februar 1854. Den blev en stor succes, og snart blev den opført på alle store teatre i Europa, Nordafrika og Amerika. Den forbliver på repertoiret gennem det meste af det 19. århundrede, men er næsten forsvundet ved begyndelsen af det 20. århundrede. De to store stykker for koloratursopran – bønnen og barcarolle i første akt og arien med to fløjter i tredje akt – blev stadig lejlighedsvis opført af berømte sangere som Amelita Galli-Curci og Luisa Tetrazzini.

Værket er blevet genopført to gange i moderne tid, af Opera Rara i 1975 og af Wexford Festival Opera (med Elizabeth Futral som Cathérine) i 1996.

Roller

Diskografi 
Begge de to moderne opførelser er udsendt på CD, den første kraftigt beskåret, mens den anden er blevet beskrevet som værende "komplet så vidt vides" omend det ikke er tilfældet.

Referencer

Kilder 
 L'Etoile du Nord af Stephen Huebner, i The New Grove Dictionary of Opera, red. Stanley Sadie (London, 1992) 
 Amadeus Almanac 

Operaer af Giacomo Meyerbeer
Gentleman

Gentleman er en betegnelse for en mand med dannelse og taktfuld fremtræden. Han færdes i pæne selskaber og er som regel velklædt. De fleste gentlemen er velhavende. En gentleman har fornemmelse for, hvad der bør siges uden at fornærme, såre eller støde andre.

Proprietærer 
Tidligere var gentlemen en betegnelse for en gruppe lavadelige godsejere. Gentlemen svarede stort set til proprietærerne i Danmark. I rang stod de efter baronets, riddere og væbnere. Socialt set var de bedre stillet end selvejerbønderne (Yeoman).

Andet 
Begrebet gentleman er kendt siden 1300-tallet. I det følgende århundrede fik begrebet en fastere form.  

Gennem tiderne har der været mange definitioner af gentleman. En af den er, at han er af god familie, har en høj rang og er så velhavende, at han ikke behøver at arbejde for at leve et behageligt liv.

England
Landbohistorie
Landmænd
Mænd
Titler
Jesper Simonsen

Jesper Simonsen (født 3. august 1978) er en dansk atlet (sprinter), som fra 2010 er medlem af Sparta Atletik, efter at han tidligere stillede op for Århus 1900.

Ved Europa Cupen for Mesterhold 2010 i Bern, Schweiz, imponerede Jesper Simonsen ved at løbe 10,38 på 100 meter, blot 0,09 sekunder fra Morten Jensens danske rekord. Her var der dog også tale om for meget medvind (+2,4). Senere på året løb han på landsholdet i hold-EM på Malta 10,48 i godkendt vind (0,0) og 10,45 i Finland hvilket er hans personlige rekord.
Han var ved samme tilfælde med til at sætte dansk rekord på 4 x 100 meter ved hold-EM. Kvartetten bestod af Martin Krabbe (AK Holstebro), Jesper Simonsen (Sparta), Daniel Bendix Christensen (Århus 1900) og Morten Jensen (Sparta). Han deltog ved EM i Barcelona 2010 på 100 meter. Det danske 4 x 100 meter stafethold sejrede i EM-hold 2011 med en ny dansk rekord på 39,73. Kvartetten bestod Andreas Trajkovski, Jesper Simonsen, Mike Kalisz og Morten Jensen.

Jesper Simonsen arbejder for firmaet 3Shape som IT-udvikler.

Personlige rekorder 
 50 meter - inde: 6,11 Marselisborghallen, Århus 29. december 2009 
 60 meter - inde: 6,94 Sparbank Arena i Skive 28. februar 2010 
 100 meter: 10,45 (+0,9) Odense Atletikstadion 27. juni 2010
 150 meter: 16,22 (-1,0) Korsør Ny Stadion 24.august 2010
 200 meter: 21,39 (+0.2) Odense Atletikstadion 7. august 2010
 200 meter -inde: 22,31 Sparbank Arena i Skive 28. februar 2010
 4x100 meter: 39,98 (Martin Krabbe, Jesper Simonsen, Daniel Bendix Christensen, Morten Jensen) Dansk Rekord, EM hold på Malta 19. juni 2010
 4x100 meter: 39,73 (Andreas Trajkovski, Jesper Simonsen, Mike Kalisz, Morten Jensen) Dansk Rekord,  EM-hold 2011

= Referencer

Eksterne henvisninger 
 Statletik.dk Profil – Jesper Simonsen

Sprintere fra Danmark
Atleter fra Sparta Atletik
Tim Moore

Tim Moore (født 18. maj 1964 i Chipping Norton, Oxfordshire) er en britisk rejsebogsforfatter, kendt for sin humor.

Bibliografi 

 Frost on my Moustache: The Arctic Exploits of a Lord and a Loafer (1999) ()
 Continental Drifter: Taking the Low Road with the First Grand Tourist () (2000) (published in the U.S. as The Grand Tour: The European Adventure of a Continental Drifter) ()
 French Revolutions: Cycling the Tour de France (2001) ()
 Do Not Pass Go: From the Old Kent Road to Mayfair (2002) ()
 Spanish Steps: Travels With My Donkey (2004) () (published in the USA as Travels with My Donkey: One Man and His Ass on a Pilgrimage to Santiago) ()
 Nul Points (2006) ()
 I Believe in Yesterday: My Adventures in Living History  (2008) ()

Rejsebogsforfattere fra Storbritannien